ครั้งแรกค่อนข้างประทับใจในรสชาติและปริมาณของปังภูเขาไฟ (85 บาท) วันนี้เลยมาซ้ำอีกครั้ง

ครั้งนี้สั่ง ปังชาเย็น (70 บาท) ปริมาณน้อยกว่าปังภูเขาไฟมากทั้งๆที่ถูกกว่าไม่กี่บาท ทานสองคนกำลังดี คนเดียวก็ไหวอยู่ หน้าตาไม่สวยเลยจานนี้ ด้านล่างเป็นขนมปังขนาดประมาณ 1 แผ่นหั่นเป็นชิ้นๆ เลือกแบบกรอบ(ปิ้ง)มา แต่ไม่ค่อยเห็นความแตกต่างในเมนูนี้เพราะมันดูดน้ำกลายเป็นไม่ต่างจากแบบนิ่ม(ถ้าเป็นปังภูเขาไฟจะมีวิปครีมคลุมขนมปังไว้ทำให้ยังกรอบอยู่) น้ำแข็งด้านบนละเอียดแบบหิมะ ราดซอสชาไทยซึ่งจืดเกินไป ยิ่งด้านบนยิ่งเห็นน้ำแข็งเป็นสีขาวเลยอะ เห็นนมข้นเป็นเส้นๆแค่บนจาน สรุปคือ จานนี้น่าจะเหมาะกับคนไม่ชอบของหวาน5555

รอบนี้ได้สังเกตของตกแต่งในร้านมากขึ้น น่ารักทั้งนั้นตามรูป >< เหมาะมามุ้งมิ้ง

รอบล่าสุดลูกค้าไม่ค่อยเยอะนะ แต่ที่นั่งไม่พอเพราะลูกค้าที่มากัน 2 คนไปนั่งโต๊ะคอกใหญ่ที่นั่งได้ 7-8 คน พอกลุ่มใหญ่มาก็ไม่มีที่นั่งจ้า อยากให้ทางร้านช่วยบริหารจัดการตรงนี้หน่อย